armvectores/hy_wikipedia_2023 huggingface dataset:
Բարնեթ Գիբս

Բարնեթ Գիբս (անգլ.՝ Barnett Gibbs, մայիսի 19, 1851(1851-05-19), Yazoo City, Միսսիսիպի, ԱՄՆ - հոկտեմբերի 4, 1904(1904-10-04), Դալաս), ամերիկացի իրավաբան և քաղաքական գործիչ, Տեխասի 15-րդ փոխնահանագապետ։


== Կենսագրություն ==
Բարնեթ Գիբսը ծնվել է 1851 թվականի մայիսի 19-ին Յազու Սիթիում, Միսսիսիպի նահանգ՝ Քուինսի Դիբրելի և Սալի (ի ծնվե՝ Դորսի) Գիբսերի ընտանիքում։ 1868 թվականին Մոբիլում (Ալաբամա) ավարտել է Սփրինգ Հիլ քոլեջը, 1870 թվականին՝ Վիրջինիայի համալսարանը, իսկ 1873 թվականին՝ Քումբերլանդի համալսարանի իրավաբանական ֆակուլտետը։
1873 թվականի օգոստոսին Գիբսը տեղափոխվել է Դալաս, որտեղ սկսել է աշխատել որպես փաստաբան։ 1876 թվականի հուլիսին ամուսնացել է Սալի Հայնսի՝ տեղի առևտրականի դստեր հետ։ Նրանք ունեցել են երկու դուստր և երկու որդի։
Մինչև 1882 թվականին Տեխասի սենատ ընտրվելը Գիբսը երեք ժամկետ (1876-1882) ծառայել է Դալասի վերահսկիչի պաշտոնում։ Թեև նա օրենսդրական ժողովի ամենաերիտասարդ անդամն էր, նրա բանավեճները և հռետորական հմտությունները Գիբսին շատ շուտ հայտնիություն բերեցին։ Նա պաշտպանում էր ֆերմերների օրենքները, որի ներկայացուցիչները 1884 թվականներին նրան դեմոկրատական կուսակցությունից առաջադրցեին փոխնահանագապետի պաշտոնի։ 1885 թվականի ամռանը, երբ Ջոն Այրլենդը մասնակցում էր Նոր Օռլեանի համաշխարհային ցուցահանդեսին, Գիբսն իրականացնում էր նահանգապետի պարտականությունները։
1886 թվականից հետո Գիբսը շարունակում էր զբաղվել փաստբանական գործունեությամբ։ 1891 թվականի գարնանը նա սկսել էր կազմակերպել դեմոկրատական ակումբներ, որոնցում քննարկվում էին ֆերմերների խնդիրները։ Թեև Գիբսն օրինապահ էր Դեմոկրատական կուսակցությանը, 1891 թվականի վերջին նրան հեռացնում են կուսակցությունից և 1896 թվականի սկզբին Բարնեթը դառնում է պոպուլիստ։ Թերթային հոդվածների շարքը տալիս էր նրան Ժողովրդական կուսակցության քարտուղարի համբավ։
1896 թվականին Գիբսը Ժողովրդական կուսակցության կողմից առաջադրվում էր ԱՄՆ կոնգրես, իսկ 1898 թվականին եղել է նահանագապետի թեկանծու, սակայն ստացել է ընտրյալների ընդամենը 28 %-ը։ 1899 թվականին նա վերադարձել է Դեմոկրատական կուսակցություն, իսկ 1900 թվականին աջակցել է Ուիլյամ Ջենինգս Բրայանին՝ ԱՄՆ նախագահի պաշտոնին նրա երկրորդ նախընտրական արշավի ժամանակ։ Հետո Գիբսը հեռացել է քաղաքականությունից և սկսել է զբաղվել անշարժ գույքի և արդյունահանող արդյունաբերության առևտրով։
Նա եղել է «Օդդֆելոուզ» մերձմասոնական ընկերության և մեթոդիստական եպիսկոպոսական Յուգա եկեղեցու անդամ։
Բարնեթ Գիբսը մահացել է 1904 թվականի հոկտեմբերի 4-ին, Դալասում և հուղարկավորվել է Օքլենդ գերեզմանատանը։


== Ծանոթագրություններ ==


== Արտաքին հղումներ ==
«Barnett Gibbs» (HTML)։ Lieutenant Governors of Texas, 1846—present (անգլերեն)։ Legislative Reference Library of Texas — www.lrl.state.tx.us։ Արխիվացված է օրիգինալից 2013-04-08-ին։ Վերցված է 20.07.2019 
Worth Robert Miller.։ «Gibbs, Barnett» (HTML)։ Handbook of Texas Online (անգլերեն)։ Texas State Historical Association։ Արխիվացված է օրիգինալից 2013-04-08-ին։ Վերցված է 18.03.2013
Վախթանգ Վռոնսկի

Վախթանգ Իվանովիչ Վռոնսկի (ուկրաիներեն՝ Вахтанг Іванович Вронський, իսկական ազգանունը՝ Նադիրաձե) (օգոստոսի 28 (սեպտեմբերի 10), 1905, Թիֆլիս, Ռուսական կայսրություն - փետրվարի 27, 1988(1988-02-27), Կիև, Ուկրաինական ԽՍՀ, ԽՍՀՄ), խորհրդային բալետմայստեր, ԽՍՀՄ ժողովրդական արտիստ (1962 թվական)։
1923 թվականին Թիֆլիսի բալետային ստուդիան ավարտելուց հետո եղել է Դոնի Ռոստովի, Բաքվի, Տաշքենդի, Սարատովի օպերայի և բալետի թատրոնների մենապարող։ 1932 թվականից սկսել է բալետմայստերական գործունեությունը։ 1940-1954 թվականներին՝ Օդեսայի, 1954—1959 թվականներին՝ Կիևի օպերայի և բալետի թատրոնների բալետմայստեր։ Բեմադրություններից են՝ Ռուսինովի «Օլեսյա» (1947 թվական), Դանկևիչի «Լիլեյա» (1956 թվական), Սկորուլսկու «Անտառային երգ» (1958 թ.)։ 1961—1973 թվականներին Ուկրաինայի, 1978—1979 թվականներին Մոսկվայի բալետ սառցի վրա թատերախմբերի ղեկավարն էր։
Պարգևատրվել է Լենինի և 3 այլ շքանշաններով։


== Ծանոթագրություններ ==
Բլեյդար

Բլեյդար, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։ Գտնվում էր Սղերդ քաղաքից 62 կմ հարավ-արևմուտք, խճուղային ճանապարհների հատման վայրում։


== Բնակչություն ==
XX դարի սկզբին ուներ 50 տուն հայ բնակիչ։


== Պատմամշակութային կառույցներ ==
Բլեյդարն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ամբողջ կյանքն առջևում է

«Ամբողջ կյանքն առջևում է» (ֆր.՝ La Vie devant soi), իսրայելցի ռեժիսոր Մոշե Միզրահիի ֆրանսիական դրամատիկ ֆիլմը, որը Ռոմեն Գարիի համանուն վեպի ադապտացիան է։


== Դիպաշար ==
Պատմությունը մադամ Ռոզայի մասին է, որը նախկինում եղել էր մարմնավաճառ, իսկ այժմ մեծացնում է մարմնավաճառների երեխաներին։ Լինելով հրեուհի՝ նա փրկվել էր Օսվենցիմից։ Երեխաների շարքում Ռոզան հատկապես առանձնացնում է ավագ Մուհամեդին, որն արաբական ծագում ուներ։


== Դերակատարներ ==


== Մրցանակներ և առաջադրումներ ==
«Օսկար» մրցանակ, 1978.

Լավագույն օտարալեզու ֆիլմ (մրցանակ)«Ոսկե գլոբուս» մրցանակ, 1978.

Լավագույն օտարալեզու ֆիլմ (առաջադրում)«Սեզար» կինոմրցանակ, 1978:

Լավագույն դերասանուհի՝ Սիմոնա Սինյորե (մրցանակ)
Լավագույն դեկորացիա՝ Բեռնար Էվեյն (առաջադրում)
Լավագույն հնչյունավորում՝ Ժան Պիեռ Ռու  (առաջադրում)«Դավիթ դի Դոնատելլո» մրցանակ, 1978.

Լավագույն արտասահմանյան դերասանուհի՝ Սիմոնա Սինյորե (մրցանակ)


== Ծանոթագրություններ ==


== Արտաքին հղումներ ==
Madame Rosa(անգլ.) ֆիլմը Internet Movie Database կայքում
Կաուֆբոյրեն

Կաուֆբոյրեն (գերմ.՝ Kaufbeuren), քաղաք Գերմանիայում, Բավարիա երկրամասում։
Գտնվում է Շվաբիա վարչական ծրջանի ենթակայության ներքո։ Բնակչությունը 41 843 մարդ է (2010 թվականի դեկտեմբերի 31–ի տվյալների)։ Զբաղեցնում է 40,02 կմ² տարածք։ Պաշտոնական կոդը՝ 09 7 62 000։
Քաղաքը ստրաբաժանվում է 5 քաղաքային համայնքների․

Կաուֆբոյրեն (Kaufbeuren)
Նոյգաբբլոնց (Neugablonz)
Հաքեն (Haken)
Օբերբոյրեն (Oberbeuren)
Հիրշցել (Hirschzell)


== Պատկերասրահ ==

		
		
		


== Հայտնի բնակիչներ ==
Ռոդոլֆ Ռյոսլեր (1897—1958)՝ Երկրորդ համաշխարհային պատերազմի ամենաարդյունավետ գործակալներից մեկը։
Ռոբերտ Դիտրիխ (1986—2011)՝ «Լոկոմոտիվի» և Գերմանիայի ազգային հավաքականի հոկեիստ, մահացել է իր թիմի հետ 2011 թվականի սեպտեմբերի 7–ի ավիավթարի հետևանքով։


== Ծանոթագրություններ ==


== Արտաքին հղումներ ==
Պաշտոնական կայք
Սիսնա

Սիսնա, գյուղ Արևմտյան Հայաստանում, խարբերդի վիլայեթում, Չմշկածագի մոտ։ 20-րդ դարի սկզբին ուներ մոտ 350 հայ բնակիչ։
Կուխլա

Կուխլա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Մոնտամի

Մոնտամի (ֆր.՝ Montamy), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 91 մարդ, բնակչության խտությունը` 24.80 մարդ/կմ²։ Բնակավայրը զբաղեցնում է 3.67 կմ² տարածք։
2016 թվականի հունվարից Բոլիե, Լը Բենի Բոկաժ, Բյուր լե Մոն, Կամպո, Կարվիլ, Էտուվի, Լա Ֆերիեռ Արան, Լա Գրավրի, Մալուե, Մոն Բերտրան, Մոնշովե, Լը Ռեկյուլե, Սեն Դենի Մեզոնսել, Սենտ Մարի Լոմոն, Սեն Մարտեն դը Բեզաս, Սեն Մարտեն Դոն, Սենտ Ուան դե Բեզաս, Սեն Պիեռ Տարանտեն և Լը Տուրներ համայնքների հետ միասին հանդիսանում է Սուլևր ան Բոկաժ համայնքի մաս։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 37 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 52 աշխատունակ (15-64 տարեկան)  բնակիչ, որոնցից ակտիվ էին 40-ը, իսկ ոչ ակտիվները` 12։ Ակտիվության ցուցանիշը կազմում է 76,9 %։ 40 աշխատունակ մարդկանցից աշխատել է 35 անձ (18 տղամարդ և 17 կին)։ Գործազուրկ են եղել 5 անձ (4 տղամարդ և 1 կին)։ 12 անաշխատունակներից 2-ը եղել են աշակերտներ կամ ուսանողներ, 6-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(3797) Չինգ-Սունգ Յու

(3797) Չինգ-Սունգ Յու (անգլ.՝ Ching-Sung Yu), աստերոիդ աստերոիդների գոտու արտաքին մասում։ Հայտնաբերվել է 1987 թվականի դեկտեմբերի 22-ին Օաք Ռիջ աստղադիտարանի կողմից Հարվարդում։
Միջին հեռավորությունը Արեգակից կազմում է 3,220032 ա. մ., առավելագույնը մոտենում է 2,7632 ա. մ. հեռավորության վրա և հեռանում 3,6769 ա. մ.։ Արեգակի շուրջ մեկ ամբողջական պտույտ է կատարում 2110,52 երկրային օրվա ընթացքում, իր ուղեծրով շարժվելով միջինում 0,170574 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3797) Չինգ-Սունգ Յու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
1163

1163 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1163 թվականն է, 
XII դարի 63-րդ տարին։
Հեղափոխության հուշարձան (Կոզարա)

Հեղափոխության հուշարձան  (սերբախորվաթ․՝ Spomenik Revoluciji), Երկրորդ համաշխարհային պատերազմի զոհերի հիշատակին նվիրված հուշահամալիր՝ կանգնեցված Բոսնիա և Հերցեգովինայում՝ Կոզարա լեռնաշղթայի բարձր գագաթներից մեկի՝ Մրակովիցայի վրա։ Կոզարայի սարերում 1942 թվականի հունիս-հուլիս ամիսներին Հարավսլավիայի ազատագրման ժողովրդական բանակի պարտիզանական մի ջոկատ պաշտպանական համառ ու անձնուրաց մարտեր է մղել իրեն շրջապատած և տասնապատիկ գերազանցող գերմանացի ֆաշիստներից, խորվաթ ուստաշներից, հունգարացիներից կազմված զորքերի դեմ։ Զոհվել են ոչ միայն հազարավոր պարտիզաններ, այլև նրանց մոտ ապաստանած տասնյակ հազարավոր սերբ խաղաղ բնակիչներ։ Կոզարայի պաշտպանությունը Սոցիալիստական Հարավսլավիայի պատմության մեջ է մտել որպես հակաֆաշիստական Դիմադրության շարժման փառավոր էջերից մեկը։
Հուշահամալիրի կառուցուցման սկիզբը դրվել է 1969 թվականին ստեղծագործական մրցույթի հայտարարմամբ։ Հաղթող է ճանաչվել քանդակագործ Դուշան Ջամոնյայի նախագիծը, որը վերջնական մարմնավորում է ստացել 1972 թվականին։ Հեղինակն իր աշխատանքը բնորոշել է որպես լույսի ու խավարի պայքարի մարմնացում։
Հուշահամալիրի կենտրոնական բաղադրիչը հանդիսացող կոթողը կազմված է գլանաձև դասավորված բետոնե ուղղահայաց քսան տարրերից, որոնցից ամենամեծն ունի 34 մետր բարձրություն։ Այդ տարրերը խումբ առ խումբ իրենց տեսքով ու դասավորությամբ արտացոլում են կյանքը, մահը, ոսոխի ագրեսիան ու հալածանքը։
Կոթողի շուրջը պարիսպ է բարձրացված, որի վրա արձանագրված են զոհված 9864 պարտիզանների անունները։
Հուշահամալիրի կառուցման համար անհրաժեշտ գումարը ձեռք է բերվել հանգանակությամբ, որին, ըստ հարավսլավական զանգվածային լրատվամիջոցների հրապարակած տվյալների, մասնակցել են կես միլիոնից ավելի մարդ և հազարից ավելի կազմակերպություններ։  
Հուշահամալիրն ավարտուն տեսքով պատկերվել է հարավսլավական թղթադրամների վրա, այն դարձել է հասարակական մեծ միջոցառումների անցկացման վայր, զբոսաշրջային տեսարժանություն։ Հանց միայն առաջին տասնամյակում՝ 1972-1982 թվականներին այցելուների թիվն անցել է ինը միլիոնից։ 1980-ական և 1990-ական թվականների սահմանագծին հուշահամալիրը դարձել է Հարավսլավիայի վարչապետ Անտե Մարկովիչի քաղաքական կուսակցության հանդիսավոր հիմնադրման և նրա օգտին քարոզարշավի կազմակերպման վայր։ 
Բոսնիական պատերազմի ավարտից հետո հուշահամալիրը, ինչպեսև ամբողջ Կոզարա լեռնաշղթան, անցել է Սերբական Հանրապետությանը, և նրա իմաստն ու նշանակությունը փոփոխություն են կրել. համալիրի թանգարանի ցուցասրահում սկզբնապես ներկայացված ցուցադրանքը փոխարինվել է նորով, որը կրում է «Սերբերի դեմ իրագործված երեք ցեղասպանություն» խորագիրը։


== Ծանոթագրություններ ==


== Արտաքին հղումներ ==
Spomenik Database - Kozara historic & informational resource
Չերկասկոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ Չերկասկոե (այլ կիրառումներ)Չերկասկոե (ուկրաիներեն՝ Черкаське), քաղաքատիպ ավան Ուկրաինայի Դնեպրոպետրովսկի մարզի Նովոմոսկովսկի շրջանում։ Բնակավայրը նախկինում նաև անվանվել է Նովոե։ Հիմնադրվել է 1949 թվականին։
2001 թվականի տվյալներով Չերկասկոե քաղաքատիպ ավանում բնակվում էր 4 046 մարդ։ Բնակավայրը զբաղեցնում է 0,565 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռոբին Բենգթսոն

Ռոբին Բենգսթոնը  (ապրիլի 27, 1990(1990-04-27), Q10651539?, Svenljunga Municipality, Էլվսբորգ, Շվեդիա),  շվեդ երգիչ, երգահան։ Մելոդիֆեստիվալեն մրցույթում հաղթելուց հետո Ռոբինը հնարավորություն ստացավ  ներկայացնել Շվեդիան Եվրատեսիլ 2017 թ.-ին Կիևում "I Can't Go On" (հայերեն՝«Ես չեմ կարող շարունակել») երգով։


== Կարիերա ==
Ռոբինը մասնակցել է «Idol 2008» երաժշտական ​​շոուին, որտեղ գրավել է 3-րդ հորիզոնականը։
2010 թվականին Ռոբինը մասնակցել է «Wake Up World» երգի ձայնագրությանը Հաիթիի երկրաշարժից տուժածների օգնության «Hjälp Haiti» ֆոնդի աջակցության համար Կառլ Մարտինդալի և Դանիել Կառլսոնի հետ միասին, ինչպես նաև Կիմ Ֆրանսոնի հետ ձայնագրել է «Long Long Night» երգը։ 2010 թվականին Ռոբինը մասնակցեց  Wipeout էքստրեմալ շոուին և զբաղեցրեց 2-րդ հորիզոնականը։
2016 թվականին նա մասնակցել է Մելոդիֆեստիվալեն երգի մրցույթին «Constellation Prize» երգով և գրավում 5-րդ հորիզոնականը։ 2017 թվականին Ռոբինը կրկին մասնակցեց Մելոդիֆեստիվալեն երգի մրցույթում որտեղ հաղթեց «I Can't Go On» երգով, ինչը թույլ տվեց նրան ներկայացնելու Շվեդիան Եվրատեսիլ երգի մրցույթում։ Նա հանդես է գալու առաջին կիսաեզրափակչի ժամանակ՝ մայիսի 9-ին։


== Սկավառակագրություն ==


=== EP ===


=== Սինգլներ ===


=== Որպես հրավիրյալ երգիչ ===


=== Այլ սինգլներ ===


== Ծանոթագրություններ ==
Լյուբավիչի (այլ կիրառումներ)

Լյուբավիչի, կարող է վերաբերել՝

Լյուբավիչի - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Լյուբավիչի - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Կրասնի Դվոր (գյուղ, Ռուդնյանսկի շրջան)

Կրասնի Դվոր (ռուս.՝ Красный Двор), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 426 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3789) Ժոնգու

(3789) Ժոնգու (անգլ.՝ Zhongguo), աստերոիդ աստերոիդների գոտու արտաքին մասում։ Հայտնաբերվել է 1928 թվականի հոկտեմբերի 25-ին Յուժե Չանգի կողմից Ուիլիամս Բեյում։
Միջին հեռավորությունը Արեգակից կազմում է 3,282856 ա. մ., առավելագույնը մոտենում է 2,6729 ա. մ. հեռավորության վրա և հեռանում 3,8928 ա. մ.։ Արեգակի շուրջ մեկ ամբողջական պտույտ է կատարում 2172,58 երկրային օրվա ընթացքում, իր ուղեծրով շարժվելով միջինում 0,165701 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3789) Ժոնգու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ունուկսե

Ունուկսե (էստ․՝ Unukse), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սարգիս Սաֆարյան (այլ կիրառումներ)

Սարգիս Սաֆարյան անունը կարող է վերաբերել հետևյալ անձանց.

Սարգիս Սաֆարյան (1699-1773), հայ արքեպիսկոպոս։
Սարգիս Սաֆարյան (նկարիչ) (1898 - 1975), նկարիչ, Հայաստանի վաստակավոր նկարիչ։
Կալայոկի (Իյյոկիի վտակ)

Կալայոկի (ռուս.՝ Калайоки), գետ Ռուսաստանում, հոսում է Կարելական ինքնավար հանրապետությունում և Լախդենպոխսկի շրջանում։ Գետաբերանը տեղակայված է Իյյոկի գետի ձախ ափին՝ 24 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և Լադոգա լճի ավազան։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000010733
Հիդրոլոգիական ուսումնասիրությունների կոդը - 102001073
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ձորագյուղ (Երևան)

Անվան այլ կիրառումների համար տե՛ս՝ Ձորագյուղ (այլ կիրառումներ)Ձորագյուղ, Հին Երևանի թաղերից մեկը։ Զբաղեցնում էր Հրազդան գետի ձախափնյա մասը՝ Հաղթանակի կամրջից հյուսիս՝ դեպի Այգեձոր՝ գետի երկայնքով։ Պարսկական տիրապետության օրոք հայտնի է նաև եղել որպես «Դարաքյանդ» (Ձորագյուղի թուրքերեն թարգմանությունը)։ Թաղամասը ողջ պատմության ընթացքում եղել է հայաբնակ։ Ձորագյուղը նաև հայտնի է որպես Կոնդի մի հատված ու տարածքը կոչվել է Խնկելո ձոր։


== Կառուցվածքը ==
Թաղամասը իր հերթին ունեցել է իր թաղերը

Վերին կամ Քարափի թաղ,
Ստորին կամ Ձորի թաղ,
Կարբո թաղ։
Ձորագյուղի հատվածներից Կարբո թաղը կոչվում էր Արագածոտնի համանուն գյուղի անունով. ըստ Վարազդատ Հարությունյանի կարբեցինը այստեղ էին գաղթել 1723-1724 թվականներին թուրքական հարձակման ժամանակ։ Մեսրոպ Թաղիադյանը եղել է այս թաղից։
Ձորագյուղում է եղել Երևանի թեմական առաջնորդարանը, որը կոչվել է Ձորագյուղի անապատ։ Անապատն իր պարսպի ներսում ունեցել է բազմաթիվ շինություններ՝ Սուրբ Սարգիս եկեղեցին` միակը որ այժմ կանգնուն է, Սուրբ Հակոբ եկեղեցի, Սուրբ Գևորգ եկեղեցի, բուն Ձորագյուղի անապատ մատուռը, որը այցելում էր միայն թեմի առաջնորդը, և այլն։ Այստեղ եղել է նաև կաթողիկոսների իջևանը։
Ըստ Առաքել Դավրիժեցու (18-րդ դար)՝ մինչև Մոսվսես Տաթևացու շինարարական աշխատանքները՝ Էջմիածնի վանքը գրեթե անմարդաբնակ էր, քանզի կաթողիկոսները Երևանի կաթողիկեում էին բնակվում կամ շրջագայում էին։ Կաթողիկոսարանը տեղադրված է եղել Հրազդանի զառիթափի գլխին։ Նրանցից դեպի հյուսիս, դարձյալ քարափի գլխին, գտնվել է սուրբ Հակոբ եկեղեցին, հարակից եղել են շատ սենյակներ, հացի փուռ, ժողովրդին սպասարկող սուրբ Սարգիս եկեղեցին։
Եկեղեցուց բացի անապատի մյուս շենքերը կամ ավերվել են կամ հրդեհվել (դրանք մեծ մասամբ փայտաշեն էին)։ Կից այգին ու ծառաստաններն էլ վաղուց զբաղեցրել են քաղաքի բնակիչները և տներ կառուցել այնտեղ։ Ձորագյուղում, Հրազդանի ափին գործում էր միայն կաշեգործական 32 խանութ-արհեստանոց։
Ձորագյուղի մի մասը վերականգնվել է։ Նախատեսվում է այստեղ վերակառուցել Հին Երևանը։ Վերականգնված թաղամասում առանձնանում է մեծատաղանդ հայ ռեժիսոր Սերգեյ Փարաջանովի տուն-թանգարանը։


== Պատկերասրահ ==

		
		
		


== Տես նաև ==
Երևանի պատմություն


== Արտաքին հղումներ ==
Հրազդանի կիրճի պատմամշակութային հուշարձանները
Խաչիկորդի (Վան-Տոսպի գավառ)

Անվան այլ կիրառումների համար տե՛ս՝ Խաչիկորդի (այլ կիրառումներ)Խաչիկորդի, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ստեֆանո (արբանյակ)

Ստեֆանո՝ Ուրանի հակադարձ պտույտով, անկանոն արբանյակն է, հայտնաբերվել է Մեթյու Հոլմանի և Բրետ Գլեդմանի կողմից 1999 թվականին։ Ստացել է S/1999 U 2 ժամանակավոր նշանակումը։
Հաստատվել է որպես ուրանի արբանյակ՝ «Ուրան XX», հետագայում, 2000 թվականի օգոստոսին, այն անվանվել է Շեքսպիրի Փոթորիկ պիեսի հերոսի անունով։
Ուղեծրային պարամետրերը հուշում են այն մասին, որ այն պատկանում է նույն դինամիկ խմբին, ինչպես և Կալիբանը, և հավանաբար ունի նույն ծագումնաբանությունը։


== Տես նաև ==
Ուրանի արբանյակներ
Անկանոն արբանյակ


== Ծանոթագրություններ ==


== Արտաքին հղումներ ==
Ստեֆանոյի էջը Archived 2007-06-10 at the Wayback Machine. ՆԱՍԱ-ի Արեգակնային համակարգի հետազոտությունների կայքում
Դևիդ Ջուիթի էջերը
Ուրանի հայտնի արբանյակները (Սքոթ Շեփարդ)
ՓՄԿ. Բնական արբանյակների էֆեմերիդների ծառայություն
Շեփարդ Ս. Ս., Ջուիթ Դ., Կլեյնա Ջ. (2005)։ «Ուրանի անկանոն արբանյակների խորը ուսումնասիրություն»։ Աստղագիտական ամսագիր 129: 518։ doi:10.1086/426329
Դուբովկայի շրջան (Վոլգոգրադի մարզ)

Անվան այլ կիրառումների համար տե՛ս՝ Դուբովկայի շրջան (այլ կիրառումներ)Դուբովկայի շրջան (ռուս.՝ Дубовский муниципальный район), մունիցիպալ շրջան Ռուսաստանի Դաշնության Վոլգոգրադի մարզում։
Ստեղծվել է 1928 թվականին։ Վարչական կենտրոնը՝ Դուբովկա։


== Աշխարհագրություն ==
Շրջանի տարածքի մակերեսը կազմում է 3080 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 30262 մարդ։ Բնակչության խտությունը կազմում էր 9,83 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռյուել սյուր Տուվր (կանտոն)

Ռյուել սյուր Տուվր (ֆր.՝ Ruelle-sur-Touvre), Ֆրանսիայի կանտոն է, գտնվում է Պուատու Շարանտա շրջանում։ Շարանտ դեպարտամենտի կանտոնն է։ Մտնում է Անգուլեմ օկրուգի մեջ։ Համաձայն 2007 թվականի մարդահամարի կանտոնի բնակչությունը 19017 մարդ էր։Կանտոնի համարը 1631 է։ Կանտոնում կա 5 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Առեսի

Առեսի (էստ․՝ Aresi), գյուղ Էստոնիայի Լյաենե-Վիրումաա նահանգի Սիմեռու շրջանում։
2011 թվականի տվյալներով գյուղում բնակվում էր 34 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դամբանական բանաստեղծություն

Դամբանական բանաստեղծություն, հայ միջնադարյան գրականության մեջ տարածում գտած գրական տեսակ։ Դա այն ստեղծագործությունն է (գլխավորապես չափածո), որը նվիրվել է որևէ անձնավորության և մեծ մասամբ կատարվել թաղման արարողության ժամանակ։ Իր առանձնահատկություններով աղերսվում է հայ ժողովրդի լացուկոծի երգերին («Լալեաց բանաստեղծութիւն»), ինչպես և հունական ու ասորական դամբանական ճառերին։ Մեզ հասած Դամբարանական  բանաստեղծությունների զգալի մասը անտիպ է, ձեռագրերում հանդիպում են այլևայլ անվանումներով՝ «ողբ», «ողբք», «ողբանք», «տաղ գերեզմանական», «բան ողբերգական» և այլն։ Ոճական-արտահայտչական առումով նրան բնորոշ են պատկերման հակադրության եղանակը, պատմական զուգահեռները, չափազանցությունը, հռետորական դիմումը, բացականչությունն ու հարցը։ Դամաբանական բանաստեղծությւններ են գրել Դավթակ Քերթողը (7-րդ դար), Վարդան Հայկազնը (12-րդ դար), Խաչատուրը (12-13-րդ դարեր), Ստեփանոս Թոխաթցին (16-17-րդ դարեր), Հովհաննես և Սիմեոև Կաֆայեցիները (17-րդ դար), Դավիթ Սալաձորցին (17-րդ դար) և ուրիշներ։ Դամբանական չափածո ողբերի նմանությամբ ուշ միջնադարում հորինվել են բազմաթիվ մեռելաողբեր, որոնք կատարվել են հուղարկավորության ժամանակ, ամեն անգամ հարմարեցվելով հանգուցյալին։
Էլլի Մաքդոնալդ

Էլլի Մաքդոնալդ (անգլ.՝ Allie MacDonald սեպտեմբերի 17, 1988(1988-09-17), Port Hawkesbury, Inverness County, Նոր Շոտլանդիա, Կանադա), կանադացի դերասանուհի։


== Կենսագրություն ==
Ալեքսանդր Էլի Մակդոնալդը ծնվել է 1988 թվականի սեպտեմբերի 17-ին Պորտ Հոկսբեր քաղաքում (Նոր Շոտլանդիա, Կանադա)։ Կինոյում առաջնաելույթը կահացել է 1998 թվականին։ Խաղացել է Բրոդվեյի «Էննի» մյուզիքլում։ 2012 թվականին խաղացել է «Տուն ճանապարհի վերջին» ֆիլմում, իսկ 2014 թվականին՝ «Բեմի վախ» ֆիլմի գլխավոր դերում։
2018 թվականին «Կարդինալ» սերիալում խաղացած դերի համար ստացվել է «Canadian Screen Awards» մրցանակը «Դրամատիկական սերիալում երկրորդ պլանի լավագույն դերասանուհի» կատեգորիայում։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Элли Макдональд Internet Movie Database կայքում
Профиль актрисы на сайте TV.com Archived 2020-01-27 at the Wayback Machine.
Պյառնու

Անվան այլ կիրառումների համար տե՛ս՝ Պյառնու (այլ կիրառումներ)
Պյառնու (էստ․՝ Pärnu, գերմ.՝ Pernau), Էստոնիայի չորրորդ ամենամեծ քաղաքը, գտնվում է Էստոնիայի հարավ-արևմտյան մասում՝ Պյառնու ծոցի ափին, Բալթիկ ծովի Ռիգայի ծոցի մոտ։ Առավել հայտնի է որպես ամառային հանգստի քաղաք իր հյուրանոցներով, ռեստորաններով և խոշոր ծովափերով։ Քաղաքի միջով հոսում է Պյառնու գետը՝ թաափվելով Ռիգայի ծոց։ Քաղաքից 4 կմ հեռավորության վրա է գտնվում Պյառնու օդանավակայանը։
2012 թվականի տվյալներով քաղաքում բնակվում էր 40401 մարդ։


== Պատմություն ==

Քաղաքն այն ժամանակ հայտնի էր գերմանական Պերնաու անունով, հանդիսացել է Հանզայական միության անդամ և Լիվոնիայի համար կարևոր նավահանգիստ։ 1560–1617 թվականներին քաղաքը գտնվել է Լեհական թագավորության հսկողության ներքո։ 16-րդ դարում Լիվոնյան պատերազմի ընթացքում Շվեդիան իր ձեռքն է վերցրել քաղաքի հսկողությունը որպես Շվեդական Լիվոնյայի մաս։
Քաղաքը անկախ Էստոնիայի մաս է դարձել 1918-ին՝ Առաջին համաշխարհային պատերազմից հետո։
Խորհրդային Կարմիր բանակը գրավել է քաղաքը 1940-ին՝ Երկրորդ համաշխարհային պատերազմի ժամանակ, և  գերմանացի բնակչությունը լքել է քաղաքը։
1941-ից 1944 Գերմանիան գրավել է քաղաքը։ Այնուհետև, 1944-1991 թվականներին, այն գրավվել է Խորհրդային Միության կողմից՝ որպես Էստոնիայի Խորհրդային Սոցիալիստական հանրապետության մաս։
Հյուսիսային պատերազմի ժամանակ Տարտուի համալսարանը 1699–1710-ին տեղափոխվել է Պերնաու։ Համալսարանն այսօր Պյառնու քաղաքում ունի իր մասնաճյուղը (2004/2005 ուսումնական տարվա ընթացքում 1000 ուսանող)։
2002-ին Պյառնույում պատերազմին նվիրված հուշահամալիր է տեղադրվել, որն իրենից ներկայացնում է Waffen SS  կազմակերպության համազգեստով զինվորի, ինչպես նաև հետևյալ տողերը.
«Բոլոր էստոնացի զինվորներին, ովքեր 1941-1945 թվականներին զոհվել են իրենց երկրի և ազատ Եվրոպայի համար ազատագրման պատերազմում»։


== Ժողովրդագրություն ==


=== Բնակչության փոփոխություն ===


=== Էթնիկ խմբեր ===


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Սիրան Ալավերդյան

Սիրան Ալեքսանդրի Ալավերդյան (հունվարի 9 (22), 1904, Բաթում, Ռուսական կայսրություն - հունվարի 4, 1984(1984-01-04), Երևան, Հայկական ԽՍՀ, ԽՍՀՄ), հայ դերասան, ՀԽՍՀ ժողովրդական արտիստ (1967)։
ՀԽՍՀ ժողովրդական արտիստ, ԽՍՀՄ ժողովրդական արտիստ Ավետ Ավետիսյանի կինն է։


== Կենսագրություն ==
Սիրան Ալավերդյանը ծնվել է 1904 թվականին Բաթումում։ 1928 թվականին տեղափոխվել է Երևան։ 1934 թվականին՝ Երևանի Գորկու անվան բանվորական, 1935 թվականից՝ Սունդուկյանի անվան թատրոնների դերասանուհի։


== Դերեր ==
Նատալիա, Էփեմիա (Սունդուկյանի «Խաթաբալա», «Պեպո»)
Վիկտորիա Նազարովնա (Ա. Պապայանի «Աշխարհն, այո, շուռ է եկել»)
Բարոնուհի Շտրալ (Մ. Լերմոնտովի «Դիմակահանդես»)
Կոծոծ՝ Գ. Տեր-Գրիգորյանի «Մեռնող Ֆլորա»
Էնն Պատնեմ՝ Ա. Միլլերի «Սալեմի վհուկները»
Անխելա՝ Պ. Կալդերոնի «Տիկին անտեսանելին»
Մարթա՝ Շիրվանզադեի «Քաոս»
Էմիլիա՝ Վ. Շեքսպիրի «Օթելլո»
Վարվառա՝ Մ. Գորկու «Եգոր Բուլըչովը և ուրիշները»


== Ծանոթագրություններ ==
Բուժավայր

Բուժավայր, վայր, որն օժտված Է բնական բուժիչ միջոցներով (հանքային ջրեր, բուժիչ ցեխեր, բարենպաստ կլիմա, օդ, ծովային լոգանք) և ունի անհրաժեշտ պայմաններ վերջիններս բուժիչ և կանխարգելիչ նպատակով օգտագործելու համար։ Բուժավայրիի տերիտորիայում բուժական հիմնարկի հիմնական տեսակը առողջարանն է (սանատորիա)։
Ջոն Լի Սմիթ

Ջոն Լի Սմիթ (անգլ.՝ John Lee Smith, մայիսի 16, 1894(1894-05-16), Ուայս շրջան, Տեխաս, ԱՄՆ - սեպտեմբերի 26, 1963(1963-09-26), Լաբոք, Տեխաս, ԱՄՆ), ամերիկացի քաղաքական գործիչ, Տեխասի 32-րդ փոխնահանգապետ (1943-1947)։


== Կենսագրություն ==
Ջոն Լի Սմիթը ծնվել է 1894 թվականի մայիսի 16-ին (այլ տվյալներով՝ մայիսի 15-ին) Չիկո քաղաքում, որը տեղակայված է Տեխաս նահանգի Ուայզ շրջանում։ Եղել է Հենրի Սմիթի (Henry H. Smith) և Մարգարեթ Լի Սմիթը (Margaret Lee Smith) երկու որդիներից մեկը։ Երբ Ջոնը 6 տարեկան էր, ընտանիքը տեղափոխվել էր Տեխասի մեկ այլ՝ Թրոքմորթոն շրջան։
1917 թվականին Սմիթը զորակոչվել է ԱՄՆ բանակ և ծառայել դաշտային հրետանիում, ինչպես նաև Առաջին համաշխարհային պատերազմի ժամանակ Ֆրանսիայում մասնակցել է ռազմական գործողությունների։
1940 թվականին դեմոկրատական կուսակցությունից ընտրվել է Տեխասի սենատ և այդ պաշտոնը զբաղեցրել է 1941-1942 թվականներին։
1942 թվականին Սմիթը և Տեխասի ապագա նահանգապետ Քոք Սթիվենսոնը միասին որպես թեկնածու մասնակցել են Տեխասի փոխնահանգապետի ընտրություններին և հաղթել են։ 1944 թվականի ընտրություններին Սմիթը կրկին ընտրվել է փոխնահանգապետ, և այսպիսով փոխնահանգապետի պաշտոնը զբաղեցրել է 1943 թվականի հունվարից մինչև 1947 թվականի հունվարը։
Ջոն Լի Սմիթը մահացել է 1963 թվականի սեպտեմբերի 26-ին և հուղարկավորվել է Լաբբոկի Ռեսթհեյվեն գերեզմանատանը (անգլ.՝ Resthaven Memorial Park)։


== Ծանոթագրություններ ==


== Արտաքին հղումներ ==
«Presiding Officers of the Texas Legislature (1846-2010)» (PDF)։ Texas Legislative Council - www.tlc.state.tx.us։ 2010։ Արխիվացված է օրիգինալից 2013-06-18-ին։ Վերցված է 2012-06-17
Քրիս Հեմսվորթ

Քրիս Հեմսվորթ (անգլ.՝ Chris Hemsworth, օգոստոսի 11, 1983(1983-08-11), Մելբուռն, Ավստրալիա)։ Նա հայտնի է Քիմ Հայդի դերով, որը խաղացել է ավստրալիական հեռուտասերիալ «Home and Away»֊ում (2004) և Թորի՝ Մարվելի ֆիլմային տիեզերքի ֆիլմ «Թոր»֊ում (2011), «Վրիժառուներում» (2012), «Թոր․ Մռայլ աշխարհում» (2013) և «Վրիժառուները․ Ալտրոնի դարաշրջանում» (2015)։ Նա նաև հայնտվել է գիտաֆանտաստիկ ֆիլմ «Աստղային ուղի» (2009), արկածային֊թրիլեր «Հրաշալի փախուստ»֊ում (2009) և մռայլ ֆենտեզի «Սպիտակաձյունիկը և որսորդը» (2012) ֆիլմում։


== Կյանքի սկզբնական տարիներ ==
Հեմսվորթը ծնվել է Մելբուրնում՝ Լեոնի և Քրեյգ Հեմսվորթների ընտանիքում։ Նա վաղ հասակում տեղափոխվել է Ավստրալիա հյուսիս, որի մասին նա ասել է․ ֊ Իմ ամենաառաջին հիշողություններից են Աութբեքիի կայարանները և հետո մենք վերադարձանք Մելբուրն, իսկ հետո նորից ետ եկանք։ Նա սովորել է Հեթմոնդ քոլեջում՝ մինչ իր ընտանիքի հյուսիսային թաղամաս տեղափոխվելը, իսկ հետո, մի քանի տարի անց գնացին Ֆիլիպ կղզի։ Նա իր ընտանիքի միջնեկ որդին է։ Իր եղբայրներ Լյուկը (ավագ) և Լիամը (կրտսեր) նույնպես դերասաններ են։


== Կարիերա ==


=== 2002- 2010։ Սկիզբը ===
2002 թվականին Հեմսվորթը նկարահանվեց «Guinevere Jones» սերիալում, խաղալով Թագավոր Արթուրի դերը։ Նա նաև մասնակցություն է ունեցել օճառային օպերա ֊ սերիալում՝ «Neighbours»-ում և խաղացել «Marshall Law»-ի մեկ սերիայում։
Հեմսվորթը մասնակցել է «Dancing with the Stars Australia»֊ի հինգերորդ եթերաշրջանին, ում զուգընկերն են Էբբի Ռոսը։ Եթերաշրջանի պրեմիերան տեղի ունեցավ 2006 թվականի սեպտեմբերի 26-ին և վեց շաբաթ անց նա դուրս մնաց նախագծից (նոյեմբերի 2, 2006)։


=== 2011 այժմ։ 'Թորը' և հաջողությունները ===

Նա շատ հայտնի է Marvel Comics-ի սուպերհերոս Թորի դերով՝ 2011 թվականին։ Հեմսվորթն ասել է, որ այդ դերի համար նա ստիպված է եղել ձեռք բերել 20 ֆունտ մկանային մասսա։ Հեմսվորթը դարձավ 2012 թվականի «Վրիժառուները» ֆիլմի վեց սուպերհերոսներից մեկը, ովքեր պետք է փրկեն Երկիրը իր որդեգրված եղբայր Լոքիից։


== Անձնական կյանք ==
Հեմսվորթը սկսեց հանդիպեց իսպանացի դերասանուհի Էլզա Պետակիի հետ դեռևս 2010 թվականի սկզբից և ամուսնացան 2010 թվականի դեկտեմբերին։ Նրանք ունեն երեք երեխա՝ դուստր Ինդիա Ռոուզը (2012 թ․ մայիս), երկվորյակ որդիներ Տրիստանը և Սաշան (2014 թ․ մարտ)։


== Ֆիլմագրություն ==


== Ծանոթագրություններ ==
Նովովլադիմիրովկա (այլ կիրառումներ)

Նովովլադիմիրովկա, կարող է վերաբերել՝

Նովովլադիմիրովկա - գյուղ, Ուկրաինայի Խարկովի մարզի Սախնովշչինսկի շրջանում
Նովովլադիմիրովկա - գյուղ, Ուկրաինայի Խմելնիցկիի մարզի Կամենեց-Պոդոլսկիի շրջանում
Նովովլադիմիրովկա - գյուղ, Ուկրաինայի Կիրովոգրադի մարզի Կիրովոգրադի շրջանում
Նովովլադիմիրովկա - գյուղ, Ուկրաինայի Նիկոլաևի մարզի Բերեզնեգովատոեի շրջանում
Նովովլադիմիրովկա - գյուղ, Ուկրաինայի Նիկոլաևի մարզի Ելանեցի շրջանում
Նովովլադիմիրովկա - գյուղ, Ուկրաինայի Նիկոլաևի մարզի Կազանկայի շրջանում
Նովովլադիմիրովկա - գյուղ, Ուկրաինայի Սումիի մարզի Սերեդինա-Բուդայի շրջանում
Ելիզավետովկա (գյուղ, Ալեքսանդրովի շրջան)

Անվան այլ կիրառումների համար տե՛ս՝ ԵլիզավետովկաԵլիզավետովկա (ուկրաիներեն՝ Єлизаветівка), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Ելիզավետովկա գյուղում բնակվում էր 106 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուուսալու (գյուղ, Կուուսալու շրջան)

Անվան այլ կիրառումների համար տե՛ս՝ ԿուուսալուԿուուսալու (էստ․՝ Kuusalu), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 259 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վանաձեեբի (Խուլոյի շրջան)

Վանաձեեբի (վրաց.՝ ვანაძეები), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 196 մարդ։


== Ծանոթագրություններ ==
Նիգոզա

Նիգոզա (վրաց.՝ ნიგოზა), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Կասպից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 123 մարդ։


== Ծանոթագրություններ ==
Աբրսկիլ

Աբրսկիլ, աբխազական ժողովրդական վեպ՝ դյուցազն Աբրսկիլի մասին։ Ըստ ավանդության, աստծուն չենթարկվելու համար Աբրսկիլը նետվել է վիհ և գամվել երկաթե սյունին։ Հետազոտողները նրան նմանեցնում են Արտավազդին և Պրոմեթևսին։
Օկտյաբրևկա

Օկտյաբրևկա (ռուս.՝ Октябревка, բաշկիրերեն՝ Октябревка), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամենկա (գյուղ, Կարդիմովսկի շրջան)

Անվան այլ կիրառումների համար տե՛ս՝ ԿամենկաԿամենկա (ռուս.՝ Каменка), գյուղ Ռուսաստանի, Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 654 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հերոսների ծառուղի (Վոլգոգրադ)

Անվան այլ կիրառումների համար տե՛ս՝ Հերոսների ծառուղի (այլ կիրառումներ)Հերոսների ծառուղի (ռուս.՝ Алле́я Геро́ев), բուլվար Վոլգոգրադի կենտրոնում։ Միավորում է 62-րդ բանակի առափնյան Ընկած մարտիկների հրապարակի հետ՝ հատելով Լենինի պողոտան, Սովետական և Չույկով փողոցները։


== Անսամբլ ==
Հերոսների ծառուղին բաղկացած է երեք զուգահեռ փողոցներից, ավելի վաղ այս տարածքում եղել են երեք տարբեր փողոցներ։ Կողքերից ծառուղին սահմանափակվում է ստալինյան նախագծով կառուցված ութհարկանի բնակելի շենքերով։ Շենքերի ճակատները ուղղաձիգ գծով բաժանված են երեք մասի՝ ցածրը` մեծ որմնախորշերով կոպտատաշ պատերի տեսքով, միջին՝ երեք հարկերը հարթ պատերով, հավասարաչփ տեղավաշխված պատշգամբներով, երրորդը` քառանկյունի հարթ որմնասյունների շարունակական շարքերի տեսքով։ Շենքերը եզրափակվում են հզոր քիվերով։
№ 1 և 2 տների տանիքում տեղադրված է Լենինի շքանշանի և «Ոսկե աստղ» մեդալի մակետները։ Մեդալները քաղաքը ստացել է Հայրենական մեծ պատերազմում հայրենիքի պաշտպանության գործում զանգվածային հերոսության և խիզախության համար։
Հերոսների ճեմուղի ճարտարապետական անսամբլի հիմնական տարրերից մեկը Խորհրդային Միության հերոսների ստելան է, որի վրա անմահացել են Ստալինգրադի 127 հերոսների անունները։
Ծառուղու տարածքի և Ընկած մարտիկների հրապարակի մի մասը համարվում է դաշնային նշանակության մշակութային ժառանգության օբյեկտ`«1943 թվականի հունվարի 31-ին Դոնի ռազմաճակատի զորքերը գեներալ-գնդապետ Կոնստանտին Կոնստանտինովիչ Ռոկոսովսկու հրամանատարությամբ Ստալինգրադի շրջակայքում ջախջախել են նացիստական Գերմանիայի զորքերին և բարձրացրել են Հաղթանակի Կարմիր դրոշը»։


== Ծանոթագրություններ ==
Սուլֆիդային հանքանյութեր

Սուլֆիդային հանքանյութեր, բնական միներալային գոյացումներ, բաղկացած մետաղների ծծմբային միացություններից (սուլֆիդներից)։ Սուլֆիդային հանքանյութեր են համարվում նաև մետաղների սելենային, տելուրային, մկնդեղային և ծարիրային միացությունները։ Սուլֆիդային հանքանյութեր Ni, Co, Cu, Zn, Pb, Mo, Bi, Sb, Hg ստանալու կարևոր աղբյուրներ են։ Ելնելով սուլֆիդների և այլ միներալների հարաբերակցությունից, տարբերում են հոծ կամ զանգվածեղ և երակային կամ ցանավոր Սուլֆիդային հանքանյութեր։ Լինում են պարզ կամ միամետաղ և կոմպլեքսային կամ բազմամետաղ սուլֆիդային հանքանյութեր։ Հատկապես տարածված են վերջինները, որոնց կազմի մեջ մտնում են պղնձի, ցինկի և կապարի սուլֆիդները, ինչպես նաև պղնձի, նիկելի, կոբալտի, ծարիրի և սնդիկի կոմպլեքսային հանքանյութերը։ Շատ սուլֆիդային հանքանյութեր խառնուրդի ձևով պարունակում են Pt, Au, Ag, Cd, In, Se, Те։ Սուլֆիադային հանքանյութերի հանքավայրերի մեծամասնությունը պատկանում է ներծին, առավելապես հիդրոթերմալ հանքավայրերի տիպին։ Հանքամարմինները ներկայացված են երակներով, շերտերով, ոսպնյակներով, շտոկներով և խողովակաձև կուտակներով։ Դրանք երկարությամբ և խորությամբ ձգվում են հարյուրավոր մետրերից մինչև մի քանի կմ։ Սուլֆիդային հանքանյութերի պաշարները հասնում են հարյուրավոր միլիոն և նույնիսկ միլիարդ տ, իսկ մետաղների պաշարը՝ հարյուր հազարավոր և նույնիսկ մի քանի միլիոն տ։ Հանքանյութերում մետաղների պարունակությունը տոկոսի տասներորդական մասերից մինչև մի քանի տասնյակ տոկոս է։
Հովունի

Հովունի (նախկին անվանումը` Յասաղուլ),
գյուղ Հայաստանի Հանրապետության Շիրակի մարզի Ախուրյանի տարածաշրջանում, մարզկենտրոն Գյումրիից մոտ 5 կմ հյուսիս-արևմուտք։ Վերանվանվել է Հովունի 1945 թվականի դեկտեմբերի 7-ին։


== Բնակչություն ==
Ըստ ՀՀ 2011 թ. մարդահամարի արդյունքների` Հովունիի մշտական բնակչությունը կազմել է 620, առկա բնակչությունը` 579 մարդ։ Բնակիչները հայեր են, որոնց նախնիների մի մասը 1829-1831 թթ.-ին գաղթել է Արևմտյան Հայաստանից։
Հովունիի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է հացահատիկի, շաքարի ճակնդեղի, կերային կուլտուրաների մշակությամբ, բանջարաբուծությամբ և անասնապահությամբ։


== Պատմամշակութային կառույցներ ==
Հովունիում կան 3 մատուռ՝ “Սրբի Սար”, “Նարեկ”, “Սրբատեղ” և մեկ “Կարմիր կող Ավետարան” եկեղեցի։


== Տես նաև ==
Հովունիի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Հովունի գյուղի էջը CAA կայքում Archived 2011-08-20 at the Wayback Machine.
Տարածաշրջանի քարտեզ
Գեդի

Գեդի  (իտալերեն՝ Ghedi), կոմունա Իտալիայում; Գտնվում է Լոմբարդիա մարզի Բրեշիա գավառում։
Բնակչության թիվը կազմում է 16 785 մարդ։ Զբաղեցնում է 60 կմ² տարածք։ Փոստային ինդեքսը՝ 25016։ Հեռախոսային կոդը՝ 030։


== Ծանոթագրություններ ==
Ատլանթրոպոս

Ատլանթրոպոս (հին հունարեն՝ Ἄτλας, Ἄτλαντος — «Ատլաս» (լեռնային երկիր Աֆրիկայի հյուսիս արևմտյան մասում) և ἄνθρωπος — «մարդ»), պեղածո մարդ։


== Բացահայտման պատմություն ==
1954-1955 թվականներին Թերնիֆինում (Ալժիր), հնագիտական պեղումներ կատարելիս հայտնաբերվել են գանգոսկրի կտորներ և երեք ծնոտ, շելյան և վաղ աշելյան գործիքների հետ միասին։ Դա հնագույն մարդու ոսկրային մնացորդների առաջին հայտնաբերումն է (շելյան ձեռքի հատիչների և հին փղի, թրաժանիք վագրի, գետաձիու և այլ կենդանիների ոսկորների հետ միասին)։
Դատելով ոսկրային մնացորդներից՝ ատլանթրոպոսի շատ է հիշեցնում պիտեկանթրոպին և սինանթրոպին։ Ատլանթրոպոսը ապրել է մոտավորապես 360 հազար տարի առաջ


== Գրականություն ==
Урысон М. И., Новейшие палеоантропологические открытия в Африке, «Советская антропология», 1957, № 1
Якимов В. П., «Атлантроп» — новый представитель древнейших гоминид, «Советская этнография», 1956, № 3.


== Արտաքին հղումներ ==
Հոդված Антропогенез.RU կայքում(ռուս.)
Կիրյաթ Մալախի

Կիրյաթ Մալախի (եբրայերեն՝ קִרְיַת מַלְאָכִי‎ «հրեշտակի քաղաք»), քաղաք Իսրայելի հարավային մարզում, Աշդոդից 10 կմ դեպի հարավ-արևելք։
Հիմնված է 1950 թվականին որպես ռեպատրիանտների (մա'աբարա) ժամանակավոր ճամբար Կաստինա անվանմամբ։
1958 թվականին ստացել է տեղական խորհրդի կարգավիճակ, 1998-ին՝ քաղաքի։
Առաջին բնակելի տների կառուցմումն ֆինանասավորել է Լոս Անջելեսի հրեական համայնքը։ Տարածաքը՝ մոտ 300 հա, բնակչությունը՝ ▲23 100 մարդ (դեկտեմբերի 31, 2018)։, որոնցից 50 %-ը՝ Ասիայի և Աֆրիկայի երկրներից ներգաղթածներ են, 15 %-ը՝ Արևելյան Եվրոպայի և 35 %-ը՝ անմիջապես Իսրայելում ծնվածներ են կամ հնաբնակ։
Իսրայելի նախկին նախագահ Մոշե Կացավի կացավայրը։


== Արտաքին հղումներ ==

Կիրյաթ Մալախի մունիցիպալիտետի պաշտոնական կայքը (եբրայերեն)


== Ծանոթագրություններ ==
Միջին Տուստուեր

Միջին Տուստուեր (ռուս.՝ Средний Тустуер), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Վերին Տես գետի ձախ ափին՝ 12 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պայու (այլ կիրառումներ)

Պայու անունը կամ տերմինը կարող է վերաբերել հետևյալ հոդվածներին․

Պայու - գյուղ Էստոնիայի Տիլլիստե շրջանի կազմում։
Պայու - գյուղ Էստոնիայի Ռաննու շրջանի կազմում։
Teach for India

Teach For India (TFI, Դասավանդիր, Հնդկաստան), ոչ առևտրային կազմակերպություն, Teach For All ցանցի մաս։ Ծրագիրը հավաքագրում է քոլեջների շրջանավարտներին և աշխատող մասնագետներին` երկու տարով ցածր եկամուտ ունեցող դպրոցներում որպես ուսուցիչ աշխատելու համար։ Teach For India-ն ձգտում է լուծել Հնդկաստանում կրթության անհավասարության խնդիրը և գերազանց կրթություն ապահովել բոլոր երեխաների համար։


== Կազմակերպություն ==
Ծրագրի մասնակիցներն աշխատում են Հնդկաստանի յոթ քաղաքների` Մումբայի, Պունայի, Նյու Դելիի, Չեննայյի, Ահմադաբադի, Բանգալորի և Հայդարաբադի մոտավորապես 305 դպրոցներում, որտեղ սովորում են մոտավորապես 38.000 աշակերտներ։ Ծրագիրը Հնդկաստանում սկսվել է 2008 թվականին, Շահին Միսթրիի կողմից, ով ցանկանում էր Հնդկաստանի կրթության մեջ համակարգային փոփոխություն անել` համակարգի մեջ ընդգրկելով նվիրված մասնագետների։ Նախաձեռնող խումբը հանդիպել է Teach For America-յի հիմնադիր և գործադիր տնօրեն Ուենդի Կոպին, դրանից հետո սկսվել ծրագրի հարմարեցումը Հնդկաստանի համար։


== Հրապարակված աշխատանքներ ==
Արևի գորշ շող. պատմություններ Teach For India-յից` Սանդեփ Ռայի կողմից (Grey Sunshine: Stories from Teach For India by Sandeep Rai, 2019)
Վերագծելով Հնդկաստանը. Teach For India-յի պատմությունը (Redrawing India: The Teach For India Story by Kovid Gupta and Shaheen Mistri, 2014)


== Տես նաև ==
Դասավանդիր, Հայաստան
Teach For All
Teach For America


== Ծանոթագրություններ ==
(3877) Բրաես

(3877) Բրաես (անգլ.՝ Braes), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,609489 ա. մ., առավելագույնը մոտենում է 2,275 ա. մ. հեռավորության վրա և հեռանում 2,9439 ա. մ.։ Արեգակի շուրջ մեկ ամբողջական պտույտ է կատարում 1539,68 երկրային օրվա ընթացքում, իր ուղեծրով շարժվելով միջինում 0,233814 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3877) Բրաես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քոթան

Քոթան, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Թատերական (սրճարան, Տագանրոգ)

«Թատերական» սրճարան (ռուս.՝ Кафе «Театральное»), պատմական սրճարան Ռուսաստանի Դաշնության Ռոստովի մարզի Տագանրոգ քաղաքի կենտրոնում, որը 1976-1990 թվականներին գտնվել է 19-րդ դարի երկրորդ քառորդի առանձնատանը (հասցեն` Պետրոսի փողոց, 88)։ Պետրոսի փողոցի հին կառուցապատումը նախկին սրճարանի շենքի հետ ընդգրկված է մշակութային ժառանգության տարածաշրջանային նշանակության օբյեկտների ցանկում։


== Պատմություն ==
Առանձնատունը կառուցվել է 19-րդ դարի երկրորդ քառորդում։ 1880 թվականին այն ձեռք է բերել վաճառական Իվան Գլոբինը, 1898-1906 թվականներին տնատիրությունը պատկանել է երդվյալ հավատարմատարի կին Աննա Գենին, իսկ 1915 թվականից՝ պաշտոնաթող փոխեսաուլի կին Կլավդիա Պոպովային։
Խորհրդային իշխանության հաստավելուց հետո առանձնատունն ազգայնացվել է։ Խորհրդային տարիներին այստեղ տեղակայված էին բնակարաններ և փոքր խանութներ, իսկ վերանորոգումից հետո՝ 1976 թվականին, տանը բացվել է «Թատերական» սրճարանը։ Միջնահարկը զբաղեցրել են հիմնական առևտրի սրահը և խոհանոցը։ Դահլիճում ամբողջ պատին տեմպերայով պատկերված էր «Հարսանիք» նկարը՝ Անտոն Չեխովի համանուն պիեսի մոտիվներով։ Որմնանկարի հեղինակը տեղական թատրոնի նկարիչ-գեղազարդարիչ Ն. Ն. Լիվադան էր։ Տագանրոգի ճարտարապետությունը (Դատախազի տունը, նախկին առևտրային ժողովը, բնակելի տներ) դարձել է կտավում կատարվող գործողության միջավայրը։ Նկուղում գտնվել է բար։
1990-ական թվականներին սրճարանը փակվեց, և ներկայումս առանձնատանը գտնվում է «Ռայֆֆայզենբանկի» տեղական բաժանմունքի գրասենյակը։


== Նկարագրություն ==

Առանձնատան ճարտարապետությունը ոճավորված է բարոկկոյի նմանությամբ։ Եռամաս, առատորեն գեղազարդարված ճակատի ձախ և կենտրոնական մասերն ունեն երեք կիսաշրջանաձև պատուհաններ, որոնք զարդարված են կողպեքային քարով երեսկալներով։ Ճակատի ծոփորը հարթ է, բայց նրա և պատուհանների երեսկալների միջև պատի ամբողջ դաշտը զարդարված է բարդ բուսական զարդաքանդակներով։ Ճակատի ձախ մասը, միջին պատուհանի երկու կողմերում, հարստացված է կորնթական օրդերի՝ կալունակներին հենված կանելյուրացված կիսասյուներով։ Դրանում դրսևորվում է կառուցողական տրամաբանության բացակայությունը։ Պատի հարթությունը ցցուն է՝ շնորհիվ որմնասյուների, լուսամուտագոգային տարածությունը լրացված է զարդաճաղերով։ Մութակներով քիվը պարագծով պսակում է ամբողջ ճակատով ձգվող զանգվածեղ ատտիկոսը։ Ճակատի միջին մասը ցանկապատված է թեթև վանդակապատով, որը դուրս է բերված կողային ելունների գիծ։


== Ծանոթագրություններ ==
Ասպա (Իսպանիա)

Ասպա (կատ.՝ Aspa), Իսպանական մունցիպալիտետ, գտնվում է Կատալոնիայի ինքնավար համայնքի Լեյդա (ռուսերեն՝ Льейда(չաշխատող հղում)) մարզում։ Մունիցիպալիտետը մտնում է Սեգրիա համայնքի կազմի մեջ։ Զբաղեցրած տարածքը կազմում է 10.08 կմ2։ Բնակչությունը կազմում է 242 մարդ (2010 թվականի տվյալներով)։


== Արտաքին հղումներ ==
Pàgina oficial de l’Ajuntament Archived 2012-10-19 at the Wayback Machine.
Informació de la Generalitat de Catalunya Archived 2007-09-29 at the Wayback Machine.
Informació de l’Institut d’Estadística de Catalunya
Կոզլովշչինսկի գյուղական խորհուրդ (Կոտելևսկի շրջան)

Կոզլովշչինսկի գյուղական խորհուրդ  (ուկրաիներեն՝ Козлівщинська сільська рада), Ուկրաինայի Պոլտավայի մարզի Կոտելևսկի շրջանում։
2001 թվականի տվյալներով Կոզլովշչինսկի գյուղական խորհրդում բնակվում էր 661 մարդ։ Խորհրդում կա 7 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ջիրիֆալկո

Ջիրիֆալկո (իտալերեն՝ Girifalco) կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 6394 մարդ, բնակչության խտությունը կազմում է 149,8 մարդ/կմ²։ Զբաղեցնում է 43,1 կմ² մակերես տարածք։
Փոստային ինդեքսն է՝ 88024։ Հեռախոսային կոդը՝ (+39) 0968։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք Archived 2004-09-07 at the Wayback Machine.


== Ծանոթագրություններ ==
Վերժինո

Վերժինո (ռուս.՝ Вержино), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 77 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)